**Ministru kabineta noteikumu projekta „Grozījums Ministru kabineta 2009.gada 22.decembra noteikumos Nr.1625 „Kārtība, kādā aprēķina kadastrālās vērtības daļu nekustamā īpašuma nodokļa vajadzībām””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2.apakšpunkts, Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.3.pasākums un Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar euro ieviešanu Latvijā” 1.8.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.8.apakšpunkts paredz, ka, lai nodrošinātu savlaicīgu tiesību aktu grozīšanu saistībā ar *euro* ieviešanu, katra ministrija atbilstoši kompetencei ne vēlāk kā 36 mēnešu laikā pēc dienas, kad Padome noteikusi maiņas kursu, tiesību aktu projektus par grozījumiem Ministru kabineta noteikumos, instrukcijās un ieteikumos, kas ir saistīti ar *euro* ieviešanu un kuriem nav jāstājas spēkā *euro* ieviešanas dienā, iesniedz izsludināšanai Valsts sekretāru sanāksmē saīsinātā izsludināšanas un saskaņošanas kārtībā (noklusējuma saskaņojums), paredzot divu nedēļu saskaņošanas termiņu.  Ministru kabineta 2009.gada 22.decembra noteikumu Nr.1625 „Kārtība, kādā aprēķina kadastrālās vērtības daļu nekustamā īpašuma nodokļa vajadzībām” 3. un 4.punkta formulās kadastrālās vērtības daļas nekustamā īpašuma nodokļa aprēķināšanai ir lietots vārds „latos”.  Ņemot vērā minēto, šajās normās ir nepieciešams izdarīt tehnisku grozījumu, vārdu „latos” aizstājot ar vārdu „*euro*”. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

17.08.2016. 14:32

281

K.Tralmaks

67038604, kristaps.tralmaks@vzd.gov.lv